Kritiese teologie - Die Hervormer
Die herdenking van die Reformasie gee die geleentheid om die verborge wortels van ons Kerk te herontdek. Ons het in die verlede (heel verstaanbaar) hoofsaaklik op die Suid-Afrikaanse kerkgeskiedenis gekonsentreer. In die proses het die Europese kerkgeskiedenis op die agtergrond geskuif, en só het ons van die unieke wortels van ons Kerk begin vergeet. Ons as Hervormers mag byvoorbeeld 23 Augustus 1572, Bartolomeusnag, nooit vergeet nie. Hierdie datum kan ons jaarliks daaraan herinner dat ons voorgeslagte martelare en vlugtelinge was. Ons Hugenoteverlede mag nie uit ons nadenke verdwyn nie, aangesien dít op verraad sal neerkom. Die Hervormde Kerk is ’n kerk wat gebore is uit vervolging en martelaarskap. Ons geestelike voorvaders was vlugtelinge en swerwers wat bereid was om te sterf vir die Bybelse waarheid. Die volgende dekades sal laat blyk of ons die naam Hervormd waardig is.
(Lees die volledige artikel in die NHKA se 2017 Gedenkalbum)